# The Walt Disney Company

| The Walt Disney Company |
| --- |
|  |
|  Walt Disney Studiosin pääkonttori Burbankissa. |
| Yritysmuoto | julkinen osakeyhtiö |
| Osake | NYSE: DIS |
| ISIN | US2546871060 |
| Perustettu | 16. lokakuuta 1923 |
| Toimitusjohtaja | Bob Iger (2005–2020, 2024–2026) Josh D’Amaro (18.3.2026–) |
| Puheenjohtaja | Bob Iger |
| Kotipaikka | Burbank, Kalifornia, Yhdysvallat |
| Toimiala | viihde |
| Tuotteet | * elokuvat
* televisio- ja radiotoiminta
* suoratoistopalvelut
* musiikkituotanto
* huvipuistot ja hotellit
 |
| Liikevaihto | 94,2 miljardia USD (2025) |
| Liikevoitto | 13,6 miljardia USD (2025) |
| Nettotulos | 12,4 miljardia USD (2025) |
| Henkilöstö | 223 000 (2019) |
| Tytäryhtiöt | Marvel Entertainment National Geographic Partners Walt Disney Studios |
| thewaltdisneycompany.com |
| Infobox OKVirheellinen NIMI-arvo |

**The Walt Disney Company** (tunnetaan yleisimmin nimellä **Disney**) on maailman suurimpia media- ja viihdeteollisuusyhtiöitä. Veljekset Walt ja Roy O. Disney perustivat pienen animaatiostudion 16. lokakuuta 1923. Nykyään se kuuluu Hollywoodin suurimpiin elokuvayhtiöihin. Se omistaa myös toistakymmentä huvipuistoa ja useita televisioverkkoja, muun muassa American Broadcasting Companyn (ABC) ja kanavat Disney Channel, Disney XD ja Disney Junior. Disney Music Groupin kautta se levittää musiikkia useilla eri levy-yhtiöillä.

Yhtiön pääelokuvastudio on Walt Disney Pictures. Yhtiön päämaja sijaitsee Burbankissa Kaliforniassa, Hollywoodin naapurissa.

Yrityksen logossa lukee ”Walt Disney” koukeroisilla kirjaimilla. Kyseessä ei ole Walt Disneyn omakätinen nimikirjoitus, vaan eräs anonyymi Disney-taiteilija on tyylitellyt Disneyn nimikirjoituksen logoksi.

## Historiaa

### Yrityksen alkuvaiheet

*Pääartikkeli: Walt Disney*
Yhtiö perustettiin kesällä 1923, kun 21-vuotias mainospiirtäjä Walter Elias Disney muutti Missourista Kalifornian Los Angelesiin, jossa hänen setänsä asui ja isoveli Roy Oliver Disney oli toipumassa tuberkuloosista. Hän suostutteli Royn mukaan liikeideaansa, animaatiostudion perustamiseen nimellä Disney Brothers Cartoon Studio. Menestystä alkoi tulla vasta viiden vuoden kuluttua animaatiolla *Höyrylaiva Ville*, joka oli yksi ensimmäisistä animoiduista äänielokuvista ja esitteli maailmalle hahmon nimeltä Mikki Hiiri.

Läpi 1930-luvun Disney tuotti animoituja lyhytelokuvia, joissa seikkaili Mikki Hiiren ohella muun muassa koira nimeltä Pluto ja vuodesta 1934 Aku Ankka. Syntyi myös musiikkipitoinen animaatiosarja *Silly Symphonies*, jonka hahmot vaihtelivat. Piirrettyjen elokuvien lisäksi studion taiteilijat alkoivat piirtää samoihin hahmoihin perustuvia sarjakuvia. Suuri menestys tuli kuitenkin vasta vuonna 1938, jolloin valmistui ensimmäinen värillinen pitkä animaatioelokuva *Lumikki ja seitsemän kääpiötä*. Nyt Disney-studio alkoi panostaa erityisesti pitkiin animaatioihin, joita olivat *Pinocchio* (1940), *Fantasia* (1940), *Dumbo* (1941) ja *Bambi* (1942).

### Panostus huvipuistoihin

*Pääartikkeli: Disneyn huvipuistot*
Toisen maailmansodan aikana Disney-yhtiö valjastettiin maanpuolustustarkoituksiin, tekemään propagandafilmejä jotka nykykatsojalle vaikuttavat hyvinkin rasistisilta. Sodan jälkeen vuonna 1950 valmistunut *Tuhkimo* oli Disneyn ensimmäinen pitkä animaatio kahdeksaan vuoteen. Tässä vaiheessa Walt Disney itse oli jo jättänyt animaation teon studionsa seniorianimaattoreille ja keskittyi Disneyland-huvipuistosuunnitelmaansa. Siitä tulikin menestys, ja pian Walt Disney alkoi suunnitella Floridaan toista huvipuistoa, Walt Disney Worldiä. 1960-luvulla hänen terveytensä alkoi heiketä, ja iäkäs isoveli, taloudesta vastannut Roy Disney, otti vastuuta itselleen. Myös yhtiön maineikkaat animaattorit alkoivat ikääntyä ja nuoremmat työntekijät perustaa omia yrityksiä, niinpä animaatiostudio pieneni viidestä sadasta runsaaseen sataan työntekijään. Pääosa Disney-yhtiön tuloista tuli nyt huvipuistoista ja näytellyistä perhe-elokuvista, ja 1970-lukua pidetäänkin Disney-yhtiön aallonpohjana.

### Uusi nousu Michael Eisnerin myötä

Vuonna 1980 yhtiön johto siirtyi Walt Disneyn vävylle Ron W. Millerille, joka alkoi uudistaa yhtiötä näytelmäelokuviin luottaen. Hän perusti aikuisten elokuvia ja televisiosarjoja tuottavan Touchstone -yhtiön ja lapsille suunnatun Disney Channel -televisiokanavan. Touchstone Televisionin läpimurtoihin kuului vuodesta 1985 alkaen suuren suosion saanut Susan Harrisin luoma komediasarja *Tyttökullat*, kun taas samana vuonna ensi-iltaan tuotu, siihen asti kallein pitkä animaatioelokuva *Hiidenpata* epäonnistui ja toi Disneylle jättitappiot.

Vuonna 1984 uudeksi toimitusjohtajaksi nimitetty, Paramount Pictures- yhtiötä sitä ennen luotsannut Michael Eisner ryhtyi pelastamaan Disneyä panostaen muun muassa koko ajan kehittyvään tietokoneiden käyttöön ja suunnaten animaatioiden ilmaisua enemmän musikaalien tyyliseksi. Disneyn uusi menestys lähtikin liikkelle animaatioilla *Pieni merenneito* (1989), *Kaunotar ja hirviö* (1991), *Aladdin* (1992) ja ennen kaikkea *Leijonakuningas* (1994), josta tuli kaikkien aikojen menestynein piirroselokuva. 1990-luvun ”Disney-renessanssia” jatkoivat vielä *Pocahontas* (1995), *Herkules* (1997), *Mulan* (1998) ja *Tarzan* (1999).

Eisner laajensi Disney-yhtiön mediapiiriä ostamalla ABC-televisioverkon ja urheilukanava ESPN:n. Urheilupanostuksia olivat myös Mighty Ducks -jääkiekkojoukkueen perustaminen 1993 ja California Angels -baseballjoukkueen osto 1997. Eisner vei Disneyn myös uuteen internet-maailmaan ja risteilybisnekseen omine aluksineen tuotemerkillä Disney Cruise Line, yritettyään ensin solmia yhteistyösopimuksia johtavien risteilyvarustamojen kanssa.

### Bob Iger ja yritysostot

*Pääartikkeli: Bob Iger*
Vuonna 2006 Eisnerin seuraaja Bob Iger alkoi kasvattaa Disneyä yritysostoin. Hän hankki yhtiölle tietokonepohjaisilla animaatioillaan menestyneen Pixarin, jonka kanssa Disney oli tehnyt yhteistyötä jo 1990-luvun puolivälistä alkaen muun muassa *Toy Storyn* levittäjänä. Kaupan myötä Steve Jobsista tuli Disneyn hallituksen jäsen ja suurin yksittäinen omistaja. Seuraavaksi ostettiin vuonna 2009 supersankarisarjakuvista ja -elokuvista tunnettu Marvel Entertainment ja vuonna 2012 Lucasfilm, minkä myötä Disney sai oikeudet Tähtien sota- ja Indiana Jones -tuoteperheisiin. Disney alkoi tuottaa uusia Tähtien sota -elokuvia. Ensimmäisenä uusista *Tähtien sota* -elokuvista ensi-iltansa sai *Star Wars: The Force Awakens* jouluna 2015.

Joulukuussa 2017 Disney sopi 21st Century Foxin kanssa, että se ostaa 20th Century Foxin sekä muita yhtiön omistamia elokuva- ja televisiotoimintoja ja kansainvälisiä toimintoja. Kaupan alkuperäinen arvo oli 52,4 miljardia dollaria eli noin 45 miljardin euroa, minkä lisäksi sopimukseen kuului, että Disney kuittaa Foxin velkoja niin, että kaupan arvoksi tuli kaikkiaan yli 55 miljardia euroa. Comcast teki kilpailevan tarjouksen, jonka jälkeen Disney korotti oman tarjouksensa 71,3 miljardiin dollariin, josta tuli kaupan lopullinen arvo. Kauppa viimeisteltiin 20. maaliskuuta 2019 ja 21st Century Foxin jäljelle jäävät osat järjestettiin Fox Corporation -nimen alle.

Bob Iger jätti Disneyn vuonna 2020, mutta palasi toimitusjohtajaksi 2022 Disneyn osakkeen arvon laskettua kymmeniä prosentteja ja Igerin seuraajaksi valitun Bob Chapekin saatua potkut tehtävästä.. Iger toimi myös Disneyn hallituksen puheenjohtajana vuoteen 2021, minkä jälkeen tehtävää ovat hoitaneet Susan Arnold 2021–2023, Mark Parker 2023–2025 ja sitten James P. Gorman. Igerin seuraaja toimitusjohtajana on yhtiön teemapuistoryhmää johtanut Josh D’Amaro maaliskuusta 2026 alkaen.

### Disney Imagineering

*Pääartikkeli: Walt Disney Imagineering*
Disney Imagineering on edelläkävijä ihmistä muistuttavien robottien kehittämisessä. Disney Imagineering on tehnyt teatterilavalla esiintyvän Abraham Lincoln -robotin, sulavasti liikkuvan laulujen shamaaninselvennä Na'vin sekä stunttimiehen korvaavan ihmisenkaltaisen robotin.

### Disney+

*Pääartikkeli: Disney+*
12. marraskuuta 2019 Disney aloitti suoratoistopalvelun nimeltä Disney+, johon julkaistaan myös muiden kanavien ohjelmia ja filmejä. Disney+ -palvelun tarjontaan kuului siis alusta asti Disneyn, Marvelin, Pixarin, Lucasfilmin ja myös Disneyn omistaman National Geographic -televisiokanavan tarjonta, ja jo avajaispäivänä suoratoistopalvelu keräsi kymmenen miljoonaa tilaajaa.

## Lähteet

## Kirjallisuutta

* Disney-teemakokonaisuus, *Filmihullu* 7/1983.
* Raeste, Jukka-Pekka & Sokala, Hannu: ”The Walt Disney Company: Unelmia kaikille”, *Maailman 50 vaarallisinta yhtiötä*, s. 159–175.  Nemo, 2021.  ISBN 978-951-1-38589-9

## Aiheesta muualla

* About The Walt Disney Company *The Walt Disney Company*. Viitattu 1.8.2020 (englanniksi).
* United States Securities and Exchange Commission – Company Information: Walt Disney Co. *EDGAR Search Results*. Viitattu 15.10.2018 (englanniksi).
* Disneyn virallinen sivu *Disney Suomi*. Viitattu 15.10.2018.

**The Walt Disney Company**

| Yhtiön johto |
| --- |
| **Perustajajäsenet** | Walter Elias Disney · Roy Oliver Disney |
| Hallitus | Susan Arnold · John S. Chen · Jack Dorsey · Bob Chapek (toimitusjohtaja) · Robert A. Iger · Fred Langhammer · Aylwin Lewis · Monica C. Lozano · Robert Matschullat · Mark Parker · Sheryl Sandberg · Orin C. Smith |

| **The Walt Disney Studios** |
| --- |
| Walt Disney Studios | Walt Disney Animation Studios · Walt Disney Pictures · Walt Disney Studios Motion Pictures · Touchstone Pictures · Disney Theatrical Group · 20th Century Studios · Lucasfilm · Marvel Studios · Pixar · Searchlight Pictures · Blue Sky Studios |
| Disney Music Group | Walt Disney Records · Hollywood Records · Disney Music Publishing · Buena Vista Concerts |
| Yhtiön päämaja | Walt Disney Studios (Burbank) |

| Disney–ABC |
| --- |
| **ABC Network** | ABC · ABC Entertainment Group · Disney–ABC · A+E Networks · ABC Cable Networks Group · Hulu · ESPN · Radio Disney |
| **ABC-yhtiön omistamat televisioasemat** | WABC-TV · WLS-TV · KABC-TV · KGO-TV · WPVI-TV · KTRK-TV · WTVD · KFSN-TV |
| **Televisio-kanavat** | Disney Channel · Disney Cinemagic · Disney Junior · Disney XD · Hungama TV |
| **Kaapeli- ja suoratoistokanavat** | ABC Family Worldwide · Disney+ · Freeform · A+E Networks · Lifetime Entertainment Services · Hulu |
| **Radio-kanavat** | KESN · KSPN-AM · KWKW · WEEI · WEPN · WEPN-FM · WMVP · KDIS |
| **Televisiotuotanto** | ABC Signature · Greengrass Productions · Walt Disney Television · Disney Television Animation · It's a Laugh Productions |

| Marvel Entertainment |
| --- |
| **Osastot** | Marvel Toys · Marvel Custom Solutions |
| **Tytäryhtiöt** | Asgard Productions · Cover Concepts · Green Guy Toons LLC · Marvel Entertainment International Limited · Marvel Film Productions · Marvel Internet Productions · Marvel Television (Marvel Animation) · Marvel Comics · MRV · MVL International C.V. · MVL Film Finance · MVL Iron Works Productions · MVL Incredible Productions Canada · Squad Productions |

| Disney Interactive |
| --- |
| Walt Disney Internet Group | ABC.com · ABCNews.com · Disney.com · ESPN.com · Go.com |
| Disney Interactive Studios | Gamestar · Rocket Pack · Playdom · Club Penguin · Disney Mobile · Disney Online |

| Radioasemat |
| --- |
| Radio Disney | KCYE · KDIS · KLLC · KLUV · KMNB · KMPS-FM · KOOL-FM · KRTH · KYXY · WBMP · WELX · WJBR-FM · WKIS · WKXC-FM · WLLD · WMGV · WNKS · WXHD · WXKB · WXLX · WXTU · WXYX · WZFX |
| ESPN Radio | KESN · KSPN · WEEI · WEPN-FM · WMVP |

| Walt Disney Parks and Resorts |
| --- |
| Lomakeskukset | Disneyland Resort (Kalifornia) · Disneyland Paris · Hong Kong Disneyland Resort · Tokio Disneyland · Walt Disney World Resort (Florida) · Shanghai Disney Resort |
| Disney Cruise Line | Castaway Cay · Disney Dream · Disney Fantasy (2012) · Disney Magic · Disney Wonder |
| Muut | Adventures by Disney · Disney Regional Entertainment · Disney Vacation Club · Walt Disney Creative Entertainment · Walt Disney Imagineering |

| Muut omistukset |
| --- |
|   | Buena Vista · Cross Generation Entertainment · Golden Oak Ranch · Hulu (67 %) · Hyperion Books · *FamilyFun* · The Muppets Holding Company · The Prospect Studios · Reedy Creek Energy Services · Times Square Studios · The Walt Disney Company India · Disney Consumer Products |

| * n
* k
* m
 |
| --- |